- iv             CHAUCER'S KNIGHTES TALE,

Unto the toun of Athenes to dwelle ;
And forth he ryt; ther is no more to telle.

The reede statue of Mars with spere and targe
So schyneth in his white baner large,
That alle the feeldes gliteren up and doun;
And by his baner was born his pynoun                     120

Of gold ful riche, in which ther was i-bete
The Minatour which that he slough in Crete,
Thus ryt this duk, thus ryt this conquerour,
And in his oost of chevalrie the flour,,
Til that he cam to Thebes, and alighte
Fayre in a feeld wher as he thoughte to fighte.
But schortly for to speken of this thing,
With Creon^ which that was of Thebes kyng,
He faught, and slough him manly as a knight
In pleyn bataille, and putte his folk to flight;        130
And by assaut he wan the cite aftur,
And rente doun bothe wal, and sparre^ and raftur ;
And to the ladies he restored agayn
The bones of here housbondes that were slayn,
To do exequies, as was tho the gyse,
But it were al to long for to devyse
The grete clamour and the waymentynge
Which that the ladies made at the brennyngu
Of the bodyes, and the grete honour
That Theseus the noble conquerour                          140

Doth to the ladyes, whan they from him weiite,
But schortly for to telle is myn entente.
Whan that this worthy duk, this Theseus,
Hath Creon slayn, and Thebes wonne thus,
Stille in the feelde he took al night his reste,
And dide with al the contre as him Icstc.

To ransake in the cas of bodyes dcdc
Hem for to streepe of herneys and of wcde,
The pilours diclen busincsse and cure,
After the bataile and discomfit are.                             150

And so byn% that in the cas thei founde,
Thurgh girt with many a grcvous blody w0ttiidc%
Two yonge knigbto liggyng by and by*
Both in oon armcs clad ful richely;
Of wluche two, Arcite hight that oon,
And that othur knight hight Palauion.
Nat fully quyk, ne fully deed they "were,
But by here cootc armure, and by here gore,
Heraudes kncwe hem wel in special,
As they that wercn of the blood real                        HJO